CELEX: 32005L0083
Language: hr
Date: 2005-11-23 00:00:00
Title: Direktiva Komisije 2005/83/EZ od 23. studenoga 2005. o izmjeni, radi prilagodbe tehničkom napretku, priloga I., VI., VII., VIII., IX. i X. Direktivi Vijeća 72/245/EEZ o radijskim smetnjama (elektromagnetskoj kompatibilnosti) vozila  Tekst značajan za EGP

13/Sv. 035
            
            
               HR
            
            
               Službeni list Europske unije
            
            
               62
            
         32005L0083
   
               L 305/32
            
            
               SLUŽBENI LIST EUROPSKE UNIJE
            
            
               23.11.2005.
            
         
      DIREKTIVA KOMISIJE 2005/83/EZ
   od 23. studenoga 2005.
   o izmjeni, radi prilagodbe tehničkom napretku, priloga I., VI., VII., VIII., IX. i X. Direktivi Vijeća 72/245/EEZ o radijskim smetnjama (elektromagnetskoj kompatibilnosti) vozila
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju motornih vozila i njihovih prikolica (1), a posebno njezin članak 13. stavak 2. drugu alineju,
   uzimajući u obzir Direktivu Vijeća 72/245/EEZ od 20. lipnja 1972. o radijskim smetnjama (elektromagnetskoj kompatibilnosti) vozila (2), a posebno njezin članak 4.,
   budući da:
   
               (1)
            
            
               Direktiva 72/245/EEZ jedna je od zasebnih direktiva postupka homologacije koji je utvrđen Direktivom 70/156/EEZ.
            
         
               (2)
            
            
               Zahtjevi za elektromagnetsku kompatibilnost i ispitne odredbe za električnu i elektronsku opremu neprekidno se ažuriraju radom na normiranju Posebnog međunarodnog odbora za radijske interferencije (CISPR) i Međunarodne organizacije za normizaciju (ISO). Stoga je Direktiva Komisije 2004/104/EZ (3), kojom je izmijenjena Direktiva 72/245/EEZ, uvela upućivanje na ispitne postupke dane u nedavnim izdanjima odgovarajućih standarda.
            
         
               (3)
            
            
               Od stupanja na snagu Direktive 2004/104/EZ nekoliko standarda zamijenjeno je novijim inačicama radi prilagodbe tih normi tehničkom napretku. Stoga je potrebno ažurirati upute prema standardima u Direktivi 72/245/EEZ.
            
         
               (4)
            
            
               Osim toga, potrebno je unijeti i nekoliko lektorskih ispravaka.
            
         
               (5)
            
            
               Stoga bi Direktivu 72/245/EEZ trebalo na odgovarajući način izmijeniti,
            
         DONIJELA JE OVU DIREKTIVU:
   Članak 1.
   Prilozi I., VI., VII., VIII., IX. i X. Direktivi 72/245/EEZ mijenjaju se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. rujna 2006. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 1. listopada 2006.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.
   
      Sastavljeno u Bruxellesu 23. studenoga 2005.
      
         
            Za Komisiju
         
         Günter VERHEUGEN
         
         
            Potpredsjednik
         
      
   
   
      (1)  SL L 42, 23.2.1970., str. 1. Direktiva kako je zadnje izmijenjena Direktivom Komisije 2005/49/EZ (SL L 194, 26.7.2005., str. 12.).
   
      (2)  SL L 152, 6.7.1972., str. 15. Direktiva kako je zadnje izmijenjena Direktivom 2005/49/EZ.
   
      (3)  SL L 337, 13.11.2004., str. 13.
   PRILOG
   Direktiva 72/245/EEZ mijenja se kako slijedi:
   
               1.
            
            
               Prilog I. zamjenjuje se sljedećim:
               
                           (a)
                        
                        
                           u točki 2.1.12.(a), riječi „sa slabijim djelovanjem ili promjenom u motoru, prijenosu, kočnicama, ogibljenju, upravljaču, uređajima za ograničenje brzine, na primjer” zamjenjuju se riječima „sa slabijim djelovanjem ili promjenom u: npr. motoru, prijenosu, kočnicama, ogibljenju, upravljaču, uređajima za ograničenje brzine”;
                        
                     
                           (b)
                        
                        
                           u točki 6.8.1. riječi „ISO 7637-2:DIS2002” zamjenjuju se riječima „ISO 7637-2: 2. izdanje 2004.”;
                        
                     
                           (c)
                        
                        
                           u točki 6.9.1. riječi „ISO 7637-2:DIS2002” zamjenjuju se riječima „ISO 7637-2: 2. izdanje 2004.”;
                        
                     
                           (d)
                        
                        
                           točka 7. Dodatka 1. zamjenjuje se sljedećim:
                           
                                       „7.
                                    
                                    
                                       ISO 11451 ‚Cestovna vozila – Električne smetnje zbog uskopojasne zračene elektromagnetske energije – Metoda ispitivanja vozila’
                                       
                                                   Dio 1.:
                                                
                                                
                                                   Općenito i definicije
                                                
                                                
                                                   (ISO 11451-1: 3. izdanje 2005.)
                                                
                                             
                                                   Dio 2.:
                                                
                                                
                                                   Izvor zračenja izvan vozila
                                                
                                                
                                                   (ISO 11451-2: 3. izdanje 2005.)
                                                
                                             
                                                   Dio 4.:
                                                
                                                
                                                   Uvođenje struje (BCI)
                                                
                                                
                                                   (ISO 11451-4: 1. izdanje 1995.)”;
                                                
                                             
                                 
                     
                           (e)
                        
                        
                           točka 8. Dodatka 1. zamjenjuje se sljedećim:
                           
                                       „8.
                                    
                                    
                                       ISO 11452 ‚Cestovna vozila – Električne smetnje zbog uskopojasne zračene elektromagnetske energije – Metoda ispitivanja sastavnih dijelova’
                                       
                                                   Dio 1.:
                                                
                                                
                                                   Općenito i definicije
                                                
                                                
                                                   (ISO 11452-1: 3. izdanje 2005.)
                                                
                                             
                                                   Dio 2.:
                                                
                                                
                                                   Apsorbirajuća komora
                                                
                                                
                                                   (ISO 11452-2: 2. izdanje 2004.)
                                                
                                             
                                                   Dio 3.:
                                                
                                                
                                                   TEM kavez
                                                
                                                
                                                   (ISO 11452-3: 2. izdanje 2001.)
                                                
                                             
                                                   Dio 4.:
                                                
                                                
                                                   Uvođenje struje (BCI)
                                                
                                                
                                                   (ISO 11452-4: 3. izdanje 2005.)
                                                
                                             
                                                   Dio 5.:
                                                
                                                
                                                   Trakasti vod
                                                
                                                
                                                   (ISO 11452-5: 2. izdanje 2002.)”.
                                                
                                             
                                 
                     
         
               2.
            
            
               Prilog VI. zamjenjuje se sljedećim:
               
                           (a)
                        
                        
                           U točki 1.2. riječi „ISO DIS 11451-2: 2003” zamjenjuju se riječima „ISO 11451-2: 3. izdanje 2005.”.
                        
                     
                           (b)
                        
                        
                           U točkama 3.1., 3.1.1. i 4.1.1. riječi „ISO DIS 11451-1: 2003” zamjenjuju se riječima „ISO 11451-1: 3. izdanje 2005.”.
                        
                     
         
               3.
            
            
               Točka 3.1. Priloga VII. zamjenjuje se sljedećim:
               
                           „3.1.
                        
                        
                           Ispitivanje treba provoditi metodom ALSE, u skladu s CISPR 25 (2. izdanje 2002.) točkom 6.4.”.
                        
                     
         
               4.
            
            
               Točka 3.1. Priloga VIII. zamjenjuje se sljedećim:
               
                           „3.1.
                        
                        
                           Ispitivanje treba biti provedeno metodom ALSE, u skladu s CISPR 25 (2. izdanje 2002.) točkom 6.4.”.
                        
                     
         
               5.
            
            
               Prilog IX. mijenja se kako slijedi:
               
                           (a)
                        
                        
                           točka 1.2.1. zamjenjuje se sljedećim:
                           
                                       „1.2.1.
                                    
                                    
                                       Električni/elektronički podsklopovi (ESA) mogu po izboru proizvođača ispuniti zahtjeve bilo koje kombinacije sljedećih metoda ispitivanja ako je obuhvaćeno puno frekvencijsko područje prema točki 3.1. ovog Priloga.
                                       
                                                   —
                                                
                                                
                                                   Ispitivanje u apsorbirajućoj komori: prema ISO 11452-2: 2. izdanje 2004.
                                                
                                             
                                                   —
                                                
                                                
                                                   Ispitivanje u TEM kavezu: prema ISO 11452-3: 2. izdanje 2001.
                                                
                                             
                                                   —
                                                
                                                
                                                   Ispitivanje uvođenjem struje: prema ISO 11452-4: 3. izdanje 2005.
                                                
                                             
                                                   —
                                                
                                                
                                                   Ispitivanje trakastim vodom: prema ISO 11452-5: 2. izdanje 2002.
                                                
                                             
                                                   —
                                                
                                                
                                                   Ispitivanje trakastim vodom od 800 mm: prema točki 4.5. ovog Priloga.
                                                
                                             Frekvencijsko područje i opći ispitni uvjeti zasnivaju se na ISO 11452-1: 3. izdanje 2005.”;
                                    
                                 
                     
                           (b)
                        
                        
                           točka 2.1. zamjenjuje se sljedećim:
                           
                                       „2.1.
                                    
                                    
                                       Uvjeti ispitivanja moraju biti u skladu s ISO 11452-1: 3. izdanje 2005.”;
                                    
                                 
                     
                           (c)
                        
                        
                           točka 3.1. zamjenjuje se sljedećim:
                           „3.1.   Frekvencijsko područje, vremena zadržavanja
                           
                           Mjerenja se provode u frekvencijskom području od 20 do 2 000 MHz, s frekvencijskim koracima prema ISO 11452-1: 3. izdanje 2005.
                           Modulacija ispitnog signala je:
                           
                                       —
                                    
                                    
                                       AM, s modulacijom od 1 kHz i modulacijskom dubinom od 80 % u frekvencijskom području 20 – 800 MHz,
                                    
                                 
                                       —
                                    
                                    
                                       PM, t na 577 μs, perioda 4 600 μs u frekvencijskom području 800 – 2 000 MHz,
                                    
                                 ako se tehnička služba i proizvođač električnih/elektroničkih podsklopova (ESA) nisu dogovorili drukčije.
                           Veličina frekvencijskog koraka i vremena zadržavanja treba odabrati prema ISO 11452-1: 3. izdanje 2005.”;
                        
                     
                           (d)
                        
                        
                           točka 3.2. zamjenjuje se sljedećim:
                           
                                       „3.2.
                                    
                                    
                                       Tehnička služba izvodi ispitivanje u vremenskim razmacima određenim u ISO 11452-1: 3. izdanje 2005. u frekvencijskom području od 20 do 2 000 MHz.
                                       U drugom slučaju, ako proizvođač dostavi mjerne podatke za čitavo frekvencijsko područje koje je pripremio ovlašteni laboratorij s odobrenjem za odgovarajuće dijelove ISO 17025: 1. izdanje 1999., tehnička služba može odabrati smanjeni broj frekvencija u području, na primjer 27, 45, 65, 90, 120, 150, 190, 230, 280, 380, 450, 600, 750, 900, 1 300 i 1 800 MHz te tako potvrditi da ESA-i ispunjavaju zahtjeve ovog Priloga.”;
                                    
                                 
                     
                           (e)
                        
                        
                           točka 4.1.2. zamjenjuje se sljedećim:
                           „4.1.2.   Postupak ispitivanja
                           
                           ‚Metoda supstitucije’ rabi se radi postizanja uvjeta za ispitivanje prema ISO 11452-2: 2. izdanje 2004.
                           Ispitivanje se izvodi vertikalnom polarizacijom.”;
                        
                     
                           (f)
                        
                        
                           točka 4.2.2. zamjenjuje se sljedećim:
                           „4.2.2.   Postupak ispitivanja
                           
                           Ispitivanje se izvodi prema ISO 11452-3: 2. izdanje 2001.
                           Zavisno o ESA-ima koji se ispituju, tehnička služba odabire metodu maksimalnog spajanja polja s ESA-ima ili ožičenjem unutar TEM kaveza.”;
                        
                     
                           (g)
                        
                        
                           točka 4.3.2. zamjenjuje se sljedećim:
                           „4.3.2.   Postupak ispitivanja
                           
                           Ispitivanje se izvodi prema ISO 11452-4: 3. izdanje 2005. na ispitnom stolu.
                           U drugom slučaju, ESA se može ispitati ugrađen u vozilu prema ISO 11451-4: 1. izdanje 1995.
                           
                                       —
                                    
                                    
                                       Strujna kliješta postave se na udaljenost od 150 mm od ispitivanog ESA.
                                    
                                 
                                       —
                                    
                                    
                                       Za izračun dovedene struje iz izlazne snage rabi se referentna metoda.
                                    
                                 
                                       —
                                    
                                    
                                       Frekvencijsko područje ove metode ograničeno je specifikacijom strujnih kliješta.”
                                    
                                 
                     
         
               6.
            
            
               U točkama 2. i 3. Priloga X. „ISO 7637-2: 2002” zamjenjuje se s „ISO 7637-2: 2004.”